**MEGHÍVÓ**

A felsőoktatási környezet folyamatosan fejlődik, a technológiai innovációk egyre gyorsabb ütemre kapcsoltak az elmúlt években. Az egyetemre belépő új generáció számára napjainkban az „on-line” lét és a digitális világ a természetes, s egyre inkább ezt az elvárást fogalmazza meg a felsőoktatás működésével kapcsolatban is. A tananyag összeállításában, az oktatás, képzés módszereiben, a tanári szerep fejlesztésében lépést kell tartani a XXI. század kihívásaival, lehetőségeivel.

Egyetemi oktatóként jelentős változásoknak lettünk részesei az elmúlt években, a COVID 19 vírus megjelenésével pedig még gyorsabb ütemben kell haladnunk, hogy megfeleljünk a hallgatók és a leendő munkáltatók igényeinek.

A Debreceni Egyetem interdiszciplináris **„Társadalmi Innováció Kutatóműhelye”** az elmúlt év során az egyetemi oktatást érintő innovációs lehetőségek áttekintésére fókuszált. A több karról érkező, érdeklődő kollégák havi rendszereséggel találkoztak annak érdekében, hogy egy korszerű felsőoktatási képző műhely vízióját s egy, a megvalósítást elősegítő javaslatcsomagot kidolgozzanak.

***“Egyetem 2035”***

**Az egyetemi tanárok szerepe a XXI. században**

címmel **2020. december 11-én 12.00-16.00** között megrendezésre kerülő Webináriumunk lehetőséget ad a Kutatóműhely első eredményeinek áttekintésére, nemzetközi kitekintésre, az érdeklődők bevonására a közös gondolkodásba.

A Webinárium tervezett programja:

**2020. 12.11. 12:00 – 13:30. I. rész angol nyelvű panel**

11:30 – 12:00 Csatlakozás a Webináriumhoz a digitális felületen

12:00 –12:20 Opening – Social Innovation Research LAB

12:20 – 12:35 **Eva Dobozy** Associate Professor and Director Quality Assurance, Faculty of Business and Law at Curtin University, Western Australia - ***The need for theory-informed innovation in higher education***

12:35 – 12:50 **Sirppa Kinos** Principal Lecturer, Turku University of Applied Sciences, Finland - ***Learning and teaching online – lessons learned from the online degree program of Bachelor of Social services since 2017***

12:50 – 13:05 **Elinor Vettraino** Programme Director and Head Coach: Business Enterprise Development Director - Aston Business Clinic, UK - ***Heutagogy***

13:05 – 13:50 FORUM – Questions & Answers

13:50 – 14:00 SZÜNET

**2020.12.11. 14:00** – **16:00 II. rész magyar nyelvű panel**

14:00 – 14:20 A munkacsoportok első eredményeinek bemutatása, a szekcióülések megszervezése. A három munkacsoport:

A.) Tanári szerepek és kompetenciák a felsőoktatásban

B.) A tanári eredményesség fejlesztése és mérése

C.) Az oktatói tevékenység szervezeti keretei

14:20 – 15:20 Szakmai vita munkacsoportonként

15:20 – 15:40 A munkacsoportok oktatási innovációval kapcsolatos javaslatainak az összefoglalása a közös felületen

15:40 – 16:00 Az eredmények összegzése és a Webinárium zárása

Bízunk benne, hogy meghívásunk felkeltette az érdeklődését és találkozunk a Webináriumon. A belépéshez szükséges linket a következő levelünkben küldjük.

Ha a Webináriummal, vagy a Kutatóműhely tevékenységével kapcsolatban további kérdés merülne fel, kérem írjon nekünk az alábbi címen, vagy hívja a 06 30 248 2855-ös számot!

A szervezők nevében:

Csoba Judit Katonáné Kovács Judit

 BTK GTK

Szociológia és Szociálpolitika Tanszék Közgazdaságtan Intézet

csoba.judit@arts.unideb.hu katonane.kovacs.judit@econ.unideb.hu

A Webinárium a Debreceni Egyetem EFOP 3.6.1.16-2016-00022 Debrecen Venture Catapult program keretében valósul meg.